ये मुकाबला एजबेस्टन के मैदान पर जून 15, 2013 को खेला जाएगा. वॉर्कशायर मैदान पर पांच मुकाबले होगें जबकि बाकी मुकाबले ओवल और कार्डिफ के मैदान पर होंगे.शुरुआत में पहले पंद्रह मुकाबलों की टिकटें बेची गई हैं, इसके बाद मैच के नज़दीकी दिनों में आम जनता के लिए अतिरिक्त टिकटें भी जारी की जा सकती हैं.टूर्नामेंट के निर्देशक स्टीव एलवर्दी ने कहा, “चैंपियंस ट्रॉफी में भारत और पाकिस्तान का ग्रुप स्तर पर मुकाबला होगा और टिकट बिक्री के पहले दिन इस मुकाबले की टिकटों की ज़बरदस्त मांग देखी गई.”आईसीसी ने खेल प्रशंसकों से अपील की है कि टिकटों को आईसीसी के अलावा किसी ओर वेबसाइट से ना खरीदें, आईसीसी के खरीदकर बेची जा रही टिकटे वैध टिकटें नहीं है और ऐसा करने वालों के खिलाफ़ कानूनी कार्रवाई की जाएगी.एजबेस्टिन क्रिकेट मैदान के मुख्य कार्यकारी कॉलिन पॉवे ने कहा, “जिस तरह से भारत और पाकिस्तान के मुकाबलें पर लोगों की दिलचस्पी है उसे देखकर मैं बहुत खुश हूं. हम बर्मिघंम में क्रिकेट प्रेमियों का स्वागत करने के लिए तैयार हैं.”चैंपियंस ट्रॉफी की टिकटों की कीमत लगभग 1739 रुपये से लेकर 5217 रुपये तक रखी गई है. जबकि बच्चों की टिकट की कीमत 434 रुपये रखी गई है बशर्ते की वो वयस्कों के साथ मैदान में आएं.21 साल से कम उम्र के लोगों के लिए टिकटों के दाम अलग से रखने का फैसला पहली बार किया गया है जिनकी कीमत 869 से लेकर 2174 रुपये रखी गई है.